
DISSERTATIO  MEDICA 


INAUGURATIS, 


DE 

EPILEPSIA 


omnibus  morbis  quibus  generis  humani  sors 
est  inquinari,  nullus  fortasse  plus  observantiae, 
omnibus  aevis,  et  inter  singulos  ordines  hominum, 
quam  ille,  cui  nomen  Epilepsia  sibi  vindicavit. 

Veteres,  et  imprimis  Graeci,  quasi  religiose  eam 
habuerunt ;  eandemque  ira  deorum  immortalium 
illatam  credentes,  nomine  votrog^  nuncupa¬ 

bant  ;  auguresque  vulgi  credulitate  abusi,  hoc 
malo  laborantibus  levamen  quibusdam  formis  ex¬ 
orcismi  et  illecebris  sibi  notis  expectare  licuisse 

docebant.  Hanc  credulitatem  caecam  intuitus, 
stultitiae  summae  cives  arguit  Hippocrates,  et 
consilia  deorum  immortalium  esse  sempiterna,  et 
artificiis  hominum  inanibus  non  frustranda  me¬ 
morat. 

Epilepsia,  maximo  illi  Galeno  notissima  fuis¬ 
se  videtur  ;  tres  enim  varietates  recenset :  sed  in 
omnibus  his  cerebrum,  vel  proxime  vel  lege  con¬ 
sortii,  affici  docet. 

Inter  Romanos  hic  morbus  sub  nomine  Morbi 
Comitialis  cognitus  est,  et  eodem  a  Celso  “  inter 
notissimos  morbos”  descriptus. 

Quod  ad  vocabulum  Comitialis  pertinet,  idem 
ex’accessionibus  frequentibus  Epilepsiae  in  comitiis 
accedentibus  ortum  esse,  inter  plerosque  conve¬ 
nit  ;  et  haec  derivatio  satis  est  accurata,  quatenus 
calor,  exercitatio,  et  prae  omnibus  affectus  animi 
vehementes  concionibus  populi  confertis  insepara¬ 
biles,  .utpote  causae  validissimae  excitantes  in  is¬ 
tis  hominibus  ad  morbum  proclivibus  certissime 
multum  valent. 

Morbus  Herculeus  ab  antiquis  scriptoribus  non- 
nunquam  vocatus  ;  ut  alii  volunt  quia  Hercu¬ 
les  huic  morbo  obnoxius  fuit,  sed  fortasse  a  nixi¬ 
bus  Herculeis  aegri,  paroxysmi  vehementia  agi- 

tati,  potius  derivari  potest.  Multis  aliis  etiam 
nominibus  morbus  hic  gaudet ;  sed  haec,  quippe 
quse  nulli  usui  inservire  possunt,  reticere  quam 
enumerare  praestabit. 

Nosologis  recentioribus  fere  eadem  classificatio 
placuit.  Sauvagesius  et  Sagau  in  classe  Spas¬ 
mi,  ordine  Clonici  generales ;  Vogelius  in  classe 
Spasmi,  hunc  morbum  posuere.  Youisg  inter 
Clonos,  classis  Paraneurysmi,  locum  dedit.  Good 
in  classe  Neuroses,  ordine  Systatica ;  et  Culee- 
Nus  in  classe  Neuroses,  ordine  Spasmi,  posuere. 

CuLi.ENUS  in  tres  species  dividit  genus  Epi¬ 
lepsia.  Hae  sunt, 

1.  E.  cerebralis, — sine  ulla  causa  manifesta 
adoriens,  et  sine  aura  praegressa. 

2.  E.  sympathica, — sine  ulla  causa  manifesta 
praegressa,  autem  sensatione  aura  vocata. 

3.  E.  occasionalis, — ab  irritatione  manifesta 
adoriens,  et  sublata  causa  excitante  evanescens. 


DEFINITIO. 

Inclytus  ille  Cullenus  Epilepsiam  in  ver¬ 
bis  quatuor  definivit :  Convulsio  musculorum 

cum  sopore  et  haec  definitio,  donec  causa  proxi¬ 
ma  inventa  fuerit,  nulli  alii  cedere  potest ;  in  hac 
enim  est  essentia  morbi,  et  omnia  signa  in  eodem 
conspecta. 


HISTORIA. 

Quamvis  nulla  aetas,  sexus,  temperamentum, 
nec  status,  ah  accessionibus  hujusce  morbi  est 
immunis,  mares  et  juvenes  quam  foeminas  et  adul¬ 
tos  saepius  adoritur.  Sanguinei  et  divites,  qui 
luxuriose  vivunt,  quam  leucophlegmatici  et  pau¬ 
peres,  ad  eum  quoque  sunt  procliviores.  Modus, 
quo  accedit  est  diversus,  et  revera  alius  in  aliis 
hominibus.  In  nonnullis,  sine  ullis  signis  prae¬ 
gressis,  et  hominibus  valetudine  optima  gaudenti¬ 
bus,  subito  accedit ;  hi  tamen  humi  jacentes  con¬ 
vulsionibus  diris  torquentur.  In  aliis  accessionem 
mox  venturam  praenunciant  quaedam  signa ;  palpi¬ 
tatio  nimirum,  syncope,  vertigo,  dolor  capitis,  mens 
perturbata,  vis  reminiscendi  imminuta  ;  vultus 
invicem  modo  pallidus  modo  rubicundus,  vel  etiam 
lividus,  scintillae,  nebulae,  strabismus ;  tinnitus 
aurium,  interdum  sapor  injucundus,  interdum 

soni  inusitati.  In  quibusdam  exemplis  spectra 
diversa,  ut  homines  minaces  ex  humo  surgentes  ; 
vultus  alieni,  vel  familiarium  jam  diu  mortuo¬ 
rum,  animalia,  monstra,  caeteraque,  conspiciuntur. 
Exemplum  hujusmodi  memorat  Doctor  Fothek- 
GIL  in  puella  aegrotante,  quae  simul  ac  scintillis 
se  eum  tectum  videre  conclamavit,  ad  humum 
epileptica  concidit. 

Saepe  adest  sensus  aurae  frigidae  ex  quavis  par¬ 
te  remota  caput  versus  serpentis  ;  haec  aura  ex 
artubus  inferioribus  saepissime  incipit.  Haud 
multo  post  notas  supra  dictas  conspectas,  accessio 
miserum  corripit.  Ejulat  horrendum,  et,  si  pe¬ 
dibus  institerit,  ad  humum  violenter  decidit. 
Convulsionibus  statim  corripitur  totum  corpus ; 
musculis  extremitatum  et  trunci  corporis  celerri¬ 
me  se  vicissim  contrahentibus  et  relaxantibus  ; 
digiti  magna  vi  ad  volam  compressi ;  musculi  fa¬ 
ciei  miris  modis  innumeris  affectus  animi  teterri- 
mos  simulantes  torquentur,  oculi  in  orbitis  suis 
volvuntur ;  pupillae  plerumque  immobiles  et  di¬ 
latatae  sunt ;  os  se  aperit  et  claudit  vehementer ; 
lingua  nunc  extruditur,  nunc  retrahitur ;  et  nisi 
cura  adhibita,  haec  vel  excisa  vel  crudeliter  lace¬ 
rata  est.  Saliva  ex  ore  sub  forma  spumae  expel- 

litur  ;  respiratio  difficilis,  et  eita  est ;  pulsus  ce^- 
ler  et  debilis  ;  fseces,  semen,  et  urina  magna  vi 
ejiciuntur,  inguine  simul  vehementer  intenso  ;  bi¬ 
lis  quoque  interdum  evomitur,  hoc  autem  omni¬ 
bus  nequaquam  contingit. 

Haec  signa  brevi  post  tempore  paulatim  ce¬ 
dunt  ;  respiratione  simul  pleniore,  tardiore,  et  fa¬ 
ciliore  ;  pulsuque  pleniore,  et  tardiore  factis.  iEger 
tunc  in  soporem  profundum  decidit,  ex  quo  vel 
subito  expergiscitur,  vel  quod  saepius  fit,  praeteri¬ 
torum  statim  ante  oblitus ;  et  factorum  omnium 
inter  accessionem  haud  conscius,  gradatim  resipis¬ 
cit  ;  quam  finitam,  sequuntur  languor,  lassitudo, 
capitis  dolor,  et  maxima  musculorum  fatigatio  : 
haec  autem  post  horas  aliquot  saepe  evanescunt. 

Duratio  et  vehementia  accessionis  in  fere  sin¬ 
gulis  aegris  maxime  discrepant ;  et  idem  de  in¬ 
tervalli  diuturnitate  dicere  possumus.  In  qui¬ 
busdam  non  nisi  intervallis  regularibus  interpo¬ 
sitis  aggredi  observantur  ;  et  Swietenius  enar¬ 
rat  aliquos  sibi  conspectos  fuisse,  quibus  accessio¬ 
nes  annui,  alios  bis  quotannis,  vere  nimirum  et 
autumno,  alios  singulis  mensibus,  alios  quoque 
plenilunio,  fuerunt.  In  plerisque  autem  hujus 
morbi  exemplis,  nulla  hujusmodi  norma  observari 

videtur.  Propter  vehementiam  summam  signo¬ 
rum,  mortem  jam  in  propinquo  esse  prima  facie 
causa  esset  credendi.  Hoc  autem  non  fit ;  mors 
revera  accessione  jam  perstante  rarissime  accidit, 
et  multi  epileptici  senectutem  attingunt.  Si,  ta¬ 
men,  accessiones  sint  vehementissimae  et  frequen¬ 
tes,  malis  morte  ipsa  magis  metuendis  ortum  sae¬ 
pe  praebent.  Facultates  animi  multum  dilabun- 
tur ;  mens  hebescit ;  spes  omnis  abjicitur ;  et 
aeger,  vel  mania  haud  sananda,  vel  fatuitate  pror- 
jsus  immedicabili,  corripitur. 


DE  CAUSIS. 

Causa  proxima  Epilepsiae  in  caligine  densissi¬ 
ma  versatur,  et  fortasse  diu  latebit.  De  hac  re 
Boerhaavius  talibus  verbis  utitur  : 

“  Patet  quidem  causam  proximam  omnis  Epi¬ 
lepsiae  exquisitae,  semper  esse  nimiam  cerebri  in 
nervos  motorios,  nullam  in  sentientes,  actionem.” 
Haec  sententia  autem  magni  viri  nihil  tenebrarum 
cingentium  e  causis  summovet,  et  revera,  nil  ni¬ 
si  periphrasis  est  definitionis,  Convulsio  mus¬ 
culorum  cum  sopore.” 

CuLLENUS,  in  opere  nominato  First  Lines 
of  the  Practice  of  Pliysic,”  de  hac  re  sic  loquitur  : 
“  With  respect  to  the  proximate  cause  of  this 
disease,  I  might  say  that  it  is  an  affection  of  the 
energy  of  the  brain,  which,  ordinarily  under  the 
direction  of  the  will,  is  here,  without  any  concur- 
rence  of  it,  impelled  by  natural  causes.” 

Tales  sententias,  utcunque  imperfectas  utcun¬ 
que  mancas,  scientia  nostra  hodierna  functionum 
cerebri  tantum  sinit.  Revera  accidit  quod  mul¬ 
tae  hypotheses,  utpote  lucem  huic  rei  adlaturae,  in 
medium  prolatae  fuerint ;  sed  nonne  satius  est  re 
ipsa  qualem  se  habet  contentis,  quam  theoriae 
versutae,  quamvis  splendidae  et  hiandae,  quae  ni¬ 
hilominus  sit  fallax  et  perniciosa,  nosmet  tra¬ 
dere  ? 

De  Causis  prcedisponentihus. — Ubicunque  ge¬ 
nus  nervosum  sit  admodum  mobile,  proclivitas  ad 
Epilepsiam  adest ;  in  illis  enim  hac  idiosyncrasi 
praeditis,  res  minimae  animum  admodum  commo¬ 
veant.  iEitas  infantilis,  propter  impetum  vehe¬ 
mentem  caput  versus,  cui  hoc  stadium  vitae  est 
obnoxium  ;  conformatio  corporis  peculiaris,  v.  c. 
collum  breve,  caput  magnum,  carotidae  ampla?. 

utpote  causae  praedisponentes  insignes  agunt.  De 
causa  posteriore  observationes  non  solum  in  homi¬ 
ne,  sed  etiam  in  belluis  factae  sunt,  psittacum 
enim  et  rubicillam,  quibus  forma  hujusmodi  at¬ 
tingit,  ad  morbum  epilepticum  proclives  esse  ac- 
cipitibus  bene  notum  est. 

In  corpore  etiam  plethorico,  et  praesertim  si  ad¬ 
sit  debilitas,  proclivitas  ad  hunc  morbum  insignis 
est. 

In  causis  his  enumerandis,  labem  haereditariam 
haud  praemittere  licebit.  Nonne  enim  iii  quibus¬ 
dam  casibus  ex  hac  sola  pendere  videtur  ?  et  in 
aliis,  quanquam  patres  sani  fuerint,  nonne  in  ne¬ 
potes  iterum  conspicitur  ? 

De  Causis  Excitantibus, — Causae  excitantes 
in  illas  quae  cerebrum  ipsum  vel  stimulando  vel 
debilitando  afficiunt ;  et  in  illas  quae  parti  cuidam 
distanti  applicatae,  cum  illo  per  has  communican¬ 
tur,  dividi  possunt.  Causae  cerebrum  proxime 
afficientes,  vires  ejus  inordinate  stimulando,  in 
tres  classes  haud  inepte  dividuntur.  1.  Stimuli 
mechanici ;  2. '  Mentales  ;  3.  Stimulus  disten¬ 
tionis. 

Stimuli  mechanici  omnes  injurias  vi  externa 

cerebri  illatas  complectuntur  r  hujusmodi  sunt, 
fracturae  calvariae,  spiculae  osseae,  membranas  vel 
cerebrum  ipsum  lacerantes ;  morbi  organici  tabu¬ 
lae  interioris  cranii,  v.  c.  exostoses,  malaformatio, 
&c. ;  vitia  cerebri  vel  membranarum  circumdan¬ 
tium  ;  talia  sunt,  membranae  in  os  conversae,  ossi¬ 
ficatio  sinuum,  tubercula,  polypi,  hydatides,  &c. 
Praeter  haec,  haud  raro  ex  aneurismate  arteriae  ali- 
cujus,  vel  ex  dilatatione  ventriculorum  ob  exces¬ 
sum  seri,  pendere  videtur. 

Stimulis  mentem  afficientibus  subjiciuntur  om¬ 
nes  animi  effectus  entonici ;  veluti,  ira  infraenata. 
gaudium  nimium,  libido  immodica. 

Quidam  inter  accessionem  hujus  morbi  intuen¬ 
dam  ;  simili  modo  statim  correpti  fuerunt ;  an  hoc 
horrori,  an  facultati  imitativae,  tribuendum  est  ? 

Propensio  ad  imitandum  homini  insita  vere 
mirabilis  est ;  ante  intelligentia  menti  suborta 
est  prodit,  et  post  facultates  nostras  nobiliores 
tempore  evolutas,  imperio  gaudet.  Causam  hu¬ 
jusmodi  validum  “  convulsionem  musculorum” 
inducere,  haud  incredibile  esse  videtur ;  sed  quo¬ 
modo  partem  definitionis  postremam,  nempe  “  so¬ 
porem”  efficere  valeat,  non  facile  est  intellectu. 
Exempla  tamen  nonnulla  a  medicis  tradita  sunt. 

in  quibus  causam  invenire  non  possumus,  nisi  hu¬ 
jus  facultatis  actionem  agnoscimus. 

Porro,  viator  recens  ^  Kamtchatcadalas  morbo 
quodam  convulsivo  cui  nomen  Immerachism,  af¬ 
fici  memorat.  Species  autem  hujus  morbi  sic  se 
habet,  ut  quodcunque  ab  alio  aut  factum  aut  dic¬ 
tum  est,  adstante  aegro,  ab  illo  sine  voluntate,  vel 
etiam  se  invito,  statim  repetatur.  Pueros  etiam, 
actiones  aegrotantium  dementes  illudendo,  non- 
nunquam  in  morbum  verum  concidere,  idem 
enarrat  viator. 

Causae  quae  Epilepsiam,  vasis  cerebri  praeter 
modum  implendis  excitant,  sunt  praecipue,  eva¬ 
cuationes  diu  solitae  subito  suppressae  :  hinc 
menstruorum  suspensio  cessatio  fluxus  haemor- 
rhoidalis,  cessatio  subita  diarrhoeae  longae,  et  ex¬ 
anthemata  repulsa,  e.  g.  variola,  rubeola,  scabies, 
et  eruptiones  pone  aures  et  ad  capita  infantum 
existentes. 

Ad  has  adjicienda  sunt, — ebrietas  frequens, 
exercitatio  immodica,  calor  nimius,  aliaque  simi¬ 
lia. 


*  Vide  Account  of  Baron  Wrangel’s  Dog-keeper,  in 
Cochran’s  Pedestrian  Journal. 

Haemorrhagiae  profusae,  collapsum  Cullenianum 
inducendo,  hunc  morbum  infelicem  excitare  pos- 
sunt ;  hoc  in  lanienis  quotidie  observare  possu¬ 
mus  :  omnia  enim  animalia  ibi  jugulata  epileptica 
moriuntur;  hoc  etiam  spectare  videtm*  Hippo¬ 
crates,  in  Aphorismo  9”^  sectionis  7"^^,  E^rl 

(r‘7:a(T^^o^y  zux.ov. 
Eodem  modo  evacuationes  omnes  immodicae  et 
abnormes,  e.  g.  venus  nimia  et  hypercatharsis. 
Metus,  horror,  fastidium  in  gravi  modo,  et  om¬ 
nes  affectus  animi  deprimentes,  eadem  ratione 
agere  existimantur. 

Ad  illam  causarum  classem,  quae  cuivis  parti 
remotae  applicatae,  cerebrum  per  legem  consortii 
afficiunt,  nunc  perventum  est;  ad  illam  perti¬ 
nent  distentio  ventriculi  a  cibo,  acria  ingesta  in 
ventriculum  vel  in  intestina,  vermes,  calculi  in 
meatibus  urinariis,  dentitio,  sensationesve  mo¬ 
lestiae,  vel  voluptatis  exquisitae.  Hujusmodi  ex¬ 
emplum  enarrat  Swietenius,  ubi  puella  a  nu¬ 
trice  titillata  in  convulsionibus  decidit.  Odores 
quosdam  ingratos  ad  paroxysmos  in  epilepticis 
concitandos  valere,  antiquis  bene  notura  erat. 
A  RETATIS  enim  quod  bitumen  ustum  naribus 

servorum  in  foro  admovebatur,  ad  sanitatem  eo¬ 
rum  probandum,  memorat. 

Aura  epileptica,  quamvis  indicium  Epilepsiae 
proprium,  nequaquam  omnibus  contingit.  Apud 
veteres  ex  verbis  Galeni  fuisse  rarissimum  in¬ 
ferre  liceat.  De  fatuo  annum  tredecimum  agen¬ 
te  tamen  loquitur,  qui  sensum  cujusdam  rei  a  se 
haud  describendum,  caput  versus  ascendentem, 
expertus  est :  ‘‘  aliis  autem,”  subjungit  ille,  com¬ 
pos  mentis,  veluti  frigidum  aerem  existere  dice¬ 
bat.”  Qui  res  curiosas  in  medicina  temporibus 
recentioribus  collexerunt,  exempla  plurima  hu¬ 
jus  aurae  ex  pede,  pollice  manus,  ventriculo,  et 
revera  partibus  corporis  fere  omnibus,  surgentis 
recenserunt. 

De  ratione  hujus  signi  minime  inter  medicos 
convenit ;  alii  affirmantes  idem  in  extremitate 
nervi  originem  ducere,  alii  cerebrum  ipsum  se¬ 
dem  esse  primariam  affectionis.  Quoniam  autem 
alia  ex  parte  probatum  est  ligaturam  ne  haec  sen¬ 
sus  propagetur  prohibere,  et  alia  eum  cursum 
nullius  nervi  adhuc  cogniti  insequi,  sed  potius  per 
integumenta  serpere :  adhuc  sub  judice  lis  est. 

DE  DIAGNOSI. 

Diagnosis  hujus  morbi,  pro  rata  parte,  non  est 
difficilis. 

Ex  Apoplexia,  stertore  absente,  spasmis  utrum¬ 
que  corporis  latus  pariter  afficientibus,  pulsu  ce¬ 
leri,  respiratione  accelerata,  spuma  oris,  et  vehe¬ 
mentia  qua  cum  excretiones  perficiuntur,  discerni 
potest. 

Ex  Tetano  et  Trismo  natura  spasmi,  qui  in  his 
tonicus  est. 

Ex  Convulsione,  sopore  distinguitur.  Morbus 
hystericus  revera,  in  quibusdam  exemplis  propriis, 
Epilepsiam  eo  usque  refert,  ut  ni  signis  sedulo 
et  accurate  perpensis  aliquid  periculi  in  errorem 
incidendi  existat.  Epilepsia,  autem,  ab  Hysteria 
dignoscitur,  sexu  aegrotantis  ;  absentia  globi ;  et 
praesentia  aurae.  In  hysteria  functiones  natura¬ 
les  multum  turbatae ;  animales,  autem,  minus 
quam  in  Epilepsia,  namque  vidit  et  audit,  et  om¬ 
nia  sentit  aegrotans ;  pupilla  luce  contrahitur ; 
borborygmi,  suspiratio,  et  excretio  eopiosa  urinae 

limpidae  adsunt.  In  Epilepsia,  autem,  omnes 
functiones  maxime  turbatae,  aeger  minime  sentire 
potest ;  pupilla  omnino  immobilis  est ;  et  ex  ore 
spuma  copiosa  profluit.  Fatendum  est  tamen 
exempla  nonnulla  observantiae  medicorum  acci¬ 
dere,  in  quibus  diagnosis  inter  hos  duos  morbos 
vix  vel  ne  vix  quidem  formari  potest.  Paroxys¬ 
mum  epilepticum  non  raro  simulant  nebulones. 
Hi,  autem,  oculis  admota  luce,  vel  tactu  ferri  in¬ 
candescentis,  perfacile  detegi  possunt. 


DE  PROGNOSE 

Epilepsiam  rarissime  subito  lethalem  esse  an¬ 
tea  dictum  est.  Si  tamen  accessiones  diu  per¬ 
stent;  si  frequenter  occurrent,  et  si  corpus  sit 
plethoricum,  ne  apoplexia  inducatur,  et  sic  aeger 
e  medio  tollatur,  causa  est  metuendi. 

Quod  ad  salutem  pertinet ;  si  adsit  proclivitas 
haereditaria,  si  morbus  post  pubertatem  reman¬ 
serit,  et  si  idem  sit  idiopathicus,  prognosis  quo¬ 
que  erit  infaustissima. 

Contra,  si  aeger  sit  impuberis,  vel,  in  exemplo 
foeminae,  si  menstrua  nondum  prodiderint,  causa 
est  sperandi  ut  his  mutationibus  in  corpore  factis 
morbus  sua  sponte  abiturus  est. 


SFXTIO  cadaverum. 

Signa  cadaveribus  sectis  quae  in  plerisque  mor¬ 
bis  aliquid  lucis  de  causis  praebere  solent,  in  mor¬ 
bo  proposito  adeo  sunt  diversa  et  incerta,  ut  idem 
hucusque  parum  illustraverint.  Calvaria  et  ea 
inclusa  aliquando,  ut  videretur,  prorsus  sana  et 
immutata  deteguntur.  .  Alias  calvaria  et  ence¬ 
phalon  morbosa  evidenter  experta  sunt.  Tumo¬ 
res  saccati  basin  cerebri  comprimentes,  utpote  sse- 
pe  conspecti  a  Doctore  Baillie,  memorantur. 
Exostoses,  serum  effusum ;  tumores  plexus  cho¬ 
roidei  induratio  glandulae  pituitariae,  ab  aliis 
enarrantur.  Forma  cranii  ipsius,  in  quibusdam 
exemplis,  mutata  invenitur.  Bartholinus,  in 
Anatomia  Reformata  de  hac  re  loquens,  exemplum 
memorat  trium  puerorum  Neapolitanorum  Epi¬ 
lepsia  laborantium,  quorum  cadaveribus  post  mor- 

tem  sectis  suturarum  omnium  figura  modo  in¬ 
signi  a  solita  aberrabant.  ‘‘  In  figura  deviabant” 
inquit,  “  suturae  capitis  fatui  cujusdam,  quae  om¬ 
nes  quasi  uno  clivo  exaltatae  eminebant ;  quod  in 
tribus  pueris  Neapoli  epilepticis  vidimus,  praeser¬ 
tim  coronali.”  Dumas  exemplum  non  absimilem 
memorat,  ubi  angulus  facialis  alteratus  invenie¬ 
batur. 


hatio  medendi. 

Curatio  hujus  morbi  duplex  est,  nempe,  1.  Ac¬ 
cessionibus  jam  saevientibus  mala  lenienda  sunt ; 

Per  intervalla  radicitus  tollendus  est  morbus. 

1.  Quod  ad  prius  consilium  (de  quo  paucis  ver¬ 
bis  primo  agere  volumus),  oportet  mitigare  signa 
perstante  paroxysmo.  Ad  hunc  finem  absolven¬ 
dum,  aegrum  ex  humo  tollere  itemque  in  situ 
nonnihil  erecto  locare  debemus,  omnes  ligaturae 
e  collo  quam  celerrime  summovendae  sunt.  Ne 
aeger  nixibus  sese  laedat  cavendum  est ;  et  frus¬ 
tulum  suberis,  vel  quodvis  simile,  inter  maxillas, 
ne  lingua  mordeatur,  ponendum  est ;  scrobiculum 
cordis,  spinam  dorsi,  tempora  et  abdomen  aethere 

sulphurico,  cum  tinctura  opii  commisto,  fricare  ;  et 
aliquid  rei  volatilis  naribus  admovere,  proderit. 
Sanguinem,  perstante  accessione,  mittere  rarissi¬ 
me  oportet,  et  revera  ob  motus  musculorum  im¬ 
manes,  et  aegre  cohibendas,  vix  vel  ne  vix  qui¬ 
dem  perfici  potest.  Si  tamen  aeger  sit  corporis 
pleni ;  et  si  paroxysmus  diu  perstet,  et  severus 
est,  ne  in  apoplexiam  incidat  causa  adest  metu¬ 
endi,  et  paucas  uncias  sanguinis  vel  venaesectio- 
ne,  vel  arteriotomia,  vel  saltem  cucurbitulis  cru¬ 
entis,  detrahere  oportet.  Dom.  Johnstone, 
M.  B.  in  opere  Medical  Essays,”  inquit  se  ve¬ 
nam  cavam  auriculumque  dextram  pene  vacuas, 
et  aortam  ventriculamque  sinistrum,  sanguine 

impleta,  et  signa  plethorae  arterialis  et  inanitio- 

/ 

nis  venarum  calvario  patefacto,  se  invenisse  memo¬ 
rat  ;  quibus  omnibus  perpensis,  venaesectionem, 
nunquam  arteriotomiam  autem,  semper  indicari 
opinatur. 

Quomodo  in  intervallo  curatio  morbi  recte 
perficiatur,  scientia  plena  quod  ad  causas  remotas 
maximi  erit  momenti ;  quoniam  rationem  me¬ 
dendi,  prout  sit  symptomaticus  aut  idiopathicus, 
diversam  adhibere  debemus. 

Cum,  igitur,  morbus  symptomaticus  esse  vide- 

tur,  ad  affectionem  primariam  tollendam  nos¬ 
trum  procul  dubio  est  conari.  Si,  verbi  gratia, 
vermes  vel  acores  in  primis  viis  adesse  causa  est 
suspicandi,  medicamenta  qu8B  illos  expellendi, 
hos  obtundendi,  viribus  pollent,  aegro  pro  re  nata 
sunt  porrigenda.  Si  dentitio  affectui  ortum  pro¬ 
bet,  gingivas  incidere ;  alvum  ope  laxantium  so¬ 
lutam  servare  oportet ;  balneum  etiam  calidum 
opitulabitur.  Si  alicujus  evacuationis  suppres¬ 
sio,  menstruorum  scilicet  vel  fluxus  haemorrhoi- 
dalis,  praegressa  fuerint,  eadem  hirudinibus  adpli- 
catis  cum  fomentis  et  catharticis  ex  aloe  compo¬ 
sitis  est  reducenda. 

In  illis  moi^bi  exemplis,  quae  aura  antecedit, 
ligatura  parti  unde  sensus  oritur  imposita,  ne  ac¬ 
cessio  redeat,  praecavere  reperta  est.  Hoc  et  Ga¬ 
leno  et  Avicennje  perspectum  fuisse  videtur. 
Professor  Leofeler,  aliique  inter  medicos  recen- 
tiores,  hanc  methodum  cum  eventu  felici  exer¬ 
cuerunt  ;  et,  si  quando  morbus  habitu  pravo  ori¬ 
tur,  ad  consuetudinem  abrumpendam  magnope¬ 
re  inservire  queat.  Fatendum  est,  tamen,  quae¬ 
dam  nonnihil  seria  ligaturas  objici  posse  ;  hac  enim 
aliquamdiu  usurpata,  et  quodam  casu  postea  re¬ 
licta,  accessio  novas  vires  acquirit,  imo  vero,  ex- 

empla  quibus  aegri  vehementiae  summae  signorum 
succubuerunt  memoriae  prodantur.  Auram  ex 
eadem  parte  quae  etiam  evidenter  morbida  est, 
semper  oriri,  in  quibusdam  exemplis  reperta  fuit. 
Epilepsia,  rebus  sic  se  habentibus,  parte  excisa 
ex  toto  sublata  est ;  cum  haec  ratio  cita  medendi 
tuto  exercere  potest,  omnibus  aliis  procul  dubio 
praestat ;  sed,  siquando  ut  nonnunquam  accidit, 
excisio  non  fieri  potest,  fonticulus  aut  vesicato- 
rium  perpetuum  prope  partem  affectam  consti¬ 
tuendus  est.  Si  aura  per  cursum  nervi  alicujus 
ad  vitam  partis  non  prorsus  necessarii,  tendat, 
hunc  dividere  oportet,  si  id  fieri  possit. 

Epilepsiae  idiopathicae  curantibus,  duo  consilia 
sunt  instituenda.  1.  Causas  excitantes  evitare  ; 
2.  Causas  abditas  amovere. 

De  primo  consilio  pauca  memorare  sufficiet. 
Omnes  causae,  quae  impetum  sanguinis  caput  ver¬ 
sus  augeant,  sedulo  et  religiose  sunt  evitandae. 
Intemperantiam  omnigenam  paroxysmos  irae, 
aliosque  animi  motus  abnormes,  aegri  est  effugere, 
vitam  tranquillam  et  subductam,  quantum  fieri 
potest,  degere,  et  efficere  ut  functiones  naturales 
integrae  sint,  victu  idoneo  aut  medicamentis.  Eo 
majoris  interest  ut  hae  causae  occasi onales  cviten- 

tur  quod  accessionibus  crebris  consuetudo  forma¬ 
tur,  quam  maxime  est  difficile  superare. 

Ad  consilium  secundum  absolvendum,  pletho- 
ram  et  debilitatem  tollere,  et  mobilitati  praecave¬ 
re,  conandum  est. 

Plethora,  ut  Fothergillio  videtur,  causam 
frequentissimam  Epilepsise  praebet :  “  I  had  ob- 
served,”  inquit  ille,  ‘‘  that  tbe  fits  were  more 
liable  to  return  in  tbe  plenitude  of  health,  that 
epileptics  were  often  extremely  incautious  in  res- 
pect  of  diet, — that  children  highly  indulged  were 
liable  to  the  disease, — that  in  every  other  period 
of  juveniscence,  and  in  middle  aged  adults,  if 
they  were  subject  to  the  disease,  it  was  when 
they  had  either  committed  excesses,  or  were  by 
one  means  or  other  plethoric 

Ad  statum  corporis  hunc  morbidum  summo- 
vendum,  victus  lenis  et  parcus  usurpandus ;  te¬ 
meta  omnigena  sunt  evitanda,  carnes  bovillse, 
ovillae,  aut  vitulinae  parce  sumendae,  et  nunquam 
ad  satietatem  comedendum  est.  Alvum  adstric- 
tam  quoque  aegri  erit  praecavere.  Ad  hunc  fi- 


* 


Vide  Fothergill. 


22 


DE  EPILEPSIA.  . 


nem  alvus  saepe  solicitanda  erit,  ope  salium  me¬ 
diorum,  cum  cassia  senna  conjunctorum. 

Missio  sanguinis  generalis  remedium  anceps 
est,  et  ni  signa  peculiaria  adsint  raro  perficienda  ; 
tempore  enim  pergente  in  evacuationem  quasi 
usu  contractum  evadit.  Hoffmannus  de  puel¬ 
la  ad  venaesectionem  bis  quotannis  assueta  me¬ 
morat  ;  bis  epilepsia  aggressam  fuisse,  ob  neglec¬ 
tum  evacuationis  solitae.  Cum  accessio  autem 
certis  temporibus  fit,  paucae  unciae  sanguinis  ex 
vena  die  ante  paroxysmum  expectatum  missae, 
ne  idem  redeat  verisimile  prohibebunt,  venaesectio, 
igitur  rebus  sic  se  habentibus,  non  solum  idonea 
sed  ex  toto  praecipienda  est. 

Applicatio  hirudinum  vel  cucurbitularum  cum 
ferro  eisdem  incommodis  ac  venaesectio  non  est 
obnoxia,  et  ad  illas  morbo  plethoram  utpote  cau¬ 
sam  agnoscente  confugere  oportet.  Ulcus  pone 
collum  ope  ferri  incandescentis  factum,  remedium 
apud  veteres  usitatissimum  fuisse  videtur ;  et 
idem  sub  forma  minus  terribili,  nempe  setaceo, 
piso,  vel  vesicatorio  aperto,  pone  nucham  facto, 
hodie  usurpatur. 

Emetica  apud  veteres  multum  usitata  fuisse 
videntur,  et  eadem  in  Epilepsia  usurpari  Cel- 

SUS  suadet:  ‘‘  In  morbo  comitiali  vomitus  est 
necessarius.”  De  utilitate  earum,  in  plurimis  ex¬ 
emplis,  haud  sine  jure,  hodie  dubitatur. 

Modus  enim  quo  operantur,  impetum  sangui¬ 
nis  subitum  et  vehementem,  qui  per  se  ad  acces¬ 
sionem  inducendam  satis  valet,  caput  versus  effi¬ 
cit.  Ad  accessionem  tamen  morbi  prohibendam 
cum  hic  temporibus  statis  adoriri  videtur,  hasc 
multum  opem  conferre  Swietenus  demonstra¬ 
vit.  Digitalis  in  nonnullis  exemplis  eventu  felici 
usurpata  fuit.  Acidum  hydrocyanicum  eodem 
consilio,  tempore  Plinii  junioris,  inscie  exhibi¬ 
tum  fuisse  apparet.  “  Amygdala  amara,”  dicit 
Plinius,  cum  amylo  et  menta  comitialibus 
prosunt.” 

Siquando  morbus  mobilitatem  pro  cursu  sua 
agnoscit,  ratio  medendi  prorsus  contraria  exerceri 
debet,  ^ger  diaetam  lautam  cum  vino,  excessu 
omni  tamen  evitato,  sumere  debet :  exercitatio 
justa  sub  divo,  per  ambulationem,  equitationem, 
aut  vectionem  in  curru,  prout  vires  sinunt,  quo¬ 
que  est  praecipienda ;  balneum  marinum,  et  na¬ 
vigatio  in  navigio  aperto,  tentanda  sunt ;  et,  si  qua 
eadem  prohibent,  balneum  sub  forma  imbrium 
sufficiatur. 

Remedia  in  his  exemplis  sunt,  tonica  et  anti- 
spasmodica  ;  tonica  metallica  plerumque  usurpata 
sunt,  praeparata  ex  cupro,  argento,  zinco  et  arseni¬ 
co.  Inter  cupri  praeparationes,  ammoniaretum 
eminet.  Exempla  plurima  hujus  remedii  felici¬ 
ter  ministrati  a  Doctore  Duncan,  in  Commen¬ 
tariis  Medicis,  memorantur.  Sub  forma  pilularum 
plerumque  adhibetur :  ex  grani  semisse  ad  grana 
quatuor  vel  quinque,  aut  quantum  ventriculo  in¬ 
sideat,  pro  dosi  sumatur. 

Nitras  argenti  in  multis  exemplis  effectus  faus¬ 
tissimos  praebuit.  Hoc  remedium,  sub  forma  solu¬ 
tionis  in  aqua  distillata  tutissime  adhiberi  videtur. 
Incommodum  tamen  unum  usui  ejus  adest ;  ni¬ 
mirum,  quod  diu  usurpatum  colorem  nigrum  cu¬ 
ti  impertiat,  et  maculae  inde  factae  diu  post  medi¬ 
camentum  omissum  perstent.  In  dosi  quartae 
partis  grani  ad  granum,  vel  etiam  grana  tria  aut 
quatuor,  sumi  potest. 

Ar senis  potassae  modo  cum  fructu  datur,  et 
idem  acidum,  cum  nickelio  conjunctum,  a  quibus¬ 
dam  laudatum  est. 

Tonica  e  plantis  deducta  iis  quae  effodiuntur 
quod  ad  vires  suas  cedunt ;  inter  illa  cortex  et 
folia  mali  aureae,  utpote  utilia,  olim  magnam  lau- 

dem  adepta  sunt,  nuper  tamen  nihili  existiman¬ 
tur  ;  cum  paroxysmi  fuerunt  periodici,  et  in  ho¬ 
minibus  sanguine  non  plenis  occurrerunt,  cor¬ 
tex  cinchonae  protinus  ante  accessionem  copiose 
sumptus,  multum  prodesse  reperitur. 

Remediorum  antispasmodicorum  opium  sine 

dubio  viribus  maximis  pollet.  Si,  tamen,  pletbora 
\ 

adest,  periculo  haud  caret.  Cum  morbus,  con¬ 
tra,  irritatione  vel  irritabilitate  aucta  nititur,  ilii 
pene  soli  multum  confideri  oportet. 

Quod  ad  utilitatem  valerianas,  castorei  et  gum¬ 
ini  foetidorum  pertinet,  haec  quatenus  alvum  de¬ 
plent  prodesse  nunc  convenit.  Fotheugillius 
virtutes  eorum  sapori  nauseanti  concoctioni  cibo¬ 
rum  impedienti,  et  sic  plethorae  prohibitae,  tribu¬ 
endas  esse  opinatur. 

Praeter  classes  supradictas  remedia  alia  in¬ 
numera,  ad  nullam  classem  referenda,  deinceps 
laudata  fuere.  Celsus  sanguinem  gladiatoris, 
Aret^us  jecur  humanum,  summis  laudibus  ef¬ 
fert.  Remedia  plurima  stercoracea  in  usum  ve¬ 
nerunt,  et  illecebrae  atque  exorcismi  diversae  usur¬ 
patae  ;  cum  istae  in  aliquo  modo  profuerunt,  ali¬ 
quem  motum  insignem,  veluti  horroris,  fastidii, 
vel  metus  animo  incutiendo,  procul  dubio  egerunt. 


3 


D 


26 


DE  EPILEPSIA. 


Hoc  loco  fortasse  querci  viscum  memorare  lice¬ 
bit,  vires  cujus  olim  prope  certae  habebantur,  et 
qui  adhuc  inter  incolas  plagarum  quarundum 
Angliae  mediterranearum  multum  usurpatur,  in¬ 
ter  quos  etiam  mores  adhuc  valent,  in  quibus  re¬ 
liquias  cultus  fere  religiosi  hujus  plantae  indaga¬ 
re  possumus.  •  ■ 

